cyanic-selkie/wikianc huggingface dataset:
Benguelastroom
Die Benguelastroom is 'n koue seestroom in die Atlantiese Oseaan aan die suidwestelike kus van Afrika. Die seestroom het sy oorsprong in die ysige waters rondom Antarktika wat in 'n noordwaartse rigting langs die Weskus (Atlantiese kus) van Suid-Afrika en Namibië tot aan die suide van Angola vloei.
Die stroom word gedryf deur suidoostewinde en is bekend vir die opwelling-ekostelsel wat hier voorkom. Die koue seestroom beïnvloed egter ook die weer aan die Weskus. Die opwelling het tot gevolg dat koue, voedselryke water na die oppervlak gebring word wat tot gevolg het dat groot skole pelagiese vis met groot kommersiële waarde hier leef. Visse soos ansjovis, stokvis en sardyne word gesien as groot hulpbronne vir beide Suid-Afrika en Namibië.
As gevolg van die koue see, bevat lug wat van die see na die land inwaai nie veel vog nie, en dus is reën baie skaars. Dit het tot gevolg dat die weskus van Suid-Afrika en Namibië droë halfwoestyngebiede is.
Die stroom is vernoem na Benguela in Angola.
Gabriel Chavarria
Gabriel Chavarria (gebore 29 April 1989) is 'n Amerikaanse akteur en vervaardiger. Hy is bekend vir sy rolle in die rolprente Freedom Writers (2007), Lowriders (2016), en War for the Planet of the Apes (2017).
Antioksidant
’n Antioksidant is ’n molekule wat die oksidasie van ander molekules stuit. Oksidasie is ’n chemiese reaksie wat vrye radikale kan voortbring en dit kan lei tot kettingreaksies wat selle kan beskadig. Antioksidante soos tiols of askorbiensuur (vitamien C) beëindig hierdie kettingreaksies. Die term "antioksidant" word vir hoofsaaklik twee verskillende groepe stowwe gebruik: nywerheidschemikalieë wat by produkte gevoeg word om oksidasie te keer, en natuurlike chemikalieë wat in voedsel en liggaamsweefsel aangetref word en na bewering gesondheidsvoordele het.
Om die oksidatiewe toestand te balanseer, handhaaf plante en diere komplekse stelsels van oorvleuelende antioksidante, soos glutatioon en ensieme (byvoorbeeld katalase en superoksieddismutase) wat intern vervaardig word of die dieet-antioksidante: vitamien A, vitamien C en vitamien E.
Nywerheidsantioksidante het uiteenlopende gebruike, soos as preserveermiddels in voedsel en grimering en as oksidantinhibeerders in brandstof.
Dieet
Hoewel sekere vlakke van antioksidant-vitamiene in die dieet nodig is vir goeie gesondheid, is daar ’n debat oor of antioksidantryke kos of aanvullings mense teen siektes beskerm. Verder is dit onduidelik, indien hulle voordelig is, watter antioksidant(e) uit ’n dieet nodig is en in watter hoeveelhede buite ’n tipiese dieet. Sommige skrywers bevraagteken die hipotese dat antioksidant-vitamiene chroniese siektes kan voorkom, terwyl ander glo so ’n moontlikheid is onbewese en uit die staanspoor misleidend.
Polifenole, wat dikwels antioksidant-eienskappe in vitro het, is nie noodwendig antioksidante in vivo nie vanweë uitgebreide metabolisme. In baie polifenole tree die katesjolgroep as elektronontvangers op en is dit dus verantwoordelik vir die antioksidant-aktiwiteit. Hierdie katesjolgroep ondergaan egter uitgebreide metabolisme wanneer dit in die menslike liggaam opgeneem word en is dan nie meer in staat om as elektronontvangers op te tree nie. Baie polifenole het dalk nie-antioksidatiewe rolle in klein konsentrasies wat seine tussen selle, reseptorsensitiwiteit, ontstekingsensiem-aktiwiteit of geenregulasie beïnvloed.
Hoewel dieet-antioksidante al ondersoek is vir ’n moontlike uitwerking op neurodegeneratiewe siektes soos alzheimers en parkinsons, het hierdie studies nie uitsluitsel gegee nie.
Kandidate vir medisyne
Tirilazad is ’n atioksidatiewe steroïedderivaat wat die lipiedperoksidasie inhibeer wat vermoedelik ’n sleutelrol speel in neuronale sterftes ná beroertes of kopbeserings. Dit het voordele getoon in die geval van diere met beroerte, maar by mense het dit geen uitwerking gehad op die sterftesyfer of op ander soorte bloeding nie en in die geval van iskemiese beroertes het dit die resultate vererger. Net so het die ontwerpte antioksidant NXY-059 ’n uitwerking by diere getoon, maar nie by mense nie. Ander antioksidante word nog ondersoek.
Gewone middels en aanvullings met antioksidant-eienskappe kan inmeng met die doeltreffendheid van sekere middels teen kanker en bestraling. In 2016 is medisyne met antioksidante ondersoek as ekstra medikasie vir skisofrenie. Daar was te min getuienis om te bepaal of dit voordelig is en daar was die moontlikheid van ’n nadelige uitwerking.
Oefening
duimnael|160px|Vrugte en groente is goeie bronne van die antioksidante vitamiene A, C en E.
Volgens ’n verslag van 2000 het vitamien E-aanvullings geen voordele vir fisieke oefening onder atlete ingehou nie. Aanvullings met antioksidante kan die hartbloedvatvoordele van oefening verminder.
In kos
Antioksidant-vitamiene kom voor in groente, vrugte, eiers, peulplante en neute. Vitamiene A, C en E kan vernietig word deur kos te lank te bêre of kook. Die uitwerking van kookprosesse en voedselpreservering is ingewikkeld, aangesien dit ook die biobeskikbaarheid van antioksidante kan vergroot, soos sekere karotenoïede in groente. Geprosesseerde kos bevat minder antioksidant-vitamiene as vars en ongekookte kos, want bereiding stel kos bloot aan hitte en suurstof.
Ander antioksidante word nie uit die dieet verkry nie, maar in die liggaam vervaardig.
Gereformeerde kerk Viljoenskroon
duimnael|links|280px|Die Gereformeerde kerk Viljoenskroon se hoeksteen is op [[15 Mei 1937 gelê.]]
duimnael|links|170px|Ds. [[Philippus Snyman|Flippie Snyman, die leraar van 1970 tot 1976.]]
duimnael|regs|170px|Ds. [[Jan Boneschans|Jan Hendrik Boneschans,leraar van 1953 tot 1955, sy laaste gemeente.]]
duimnael|regs|170px|Dr. [[Dion Kempff, die leraar van 1957 tot 1963.]]
duimnael|regs|170px|Ds. J.J. Venter, die leraar van 1963 tot 1966, waarna hy die bediening verlaat het.
duimnael|regs|170px|Ds. P.C. Snyman, leraar van 1967 tot 1969.
Die Gereformeerde kerk Viljoenskroon is die sewende oudste gemeente in die GKSA se Klassis Noord-Vrystaat. Einde 2015, toe hier net 22 belydende en een dooplidmaat was, was dit die kleinste van die 22 gemeentes in dié Klassis. In 1960 het die belydende lidmate 114 getel en die dooplidmate 108 en in 2001 onderskeidelik 55 en 15.
Tydens die Eerste Wêreldoorlog is ’n predikant van die Gereformeerde Kerk beroep om die dorpe Vredefort, Parys, Bothaville en Hoopstad te bedien. Eers in 1920 is die dorp Viljoenskroon gestig en het dit ’n wyk van die Gereformeerde kerk Parys geword. Danksy enkele lidmate in die omgewing is ’n kerkgebou op Viljoenskroon gebou. Oudl. J.C. Naudé het die hoeksteen van dié gebou op 15 Mei 1937 gelê. Omdat dit destyds nie meer regverdig geblyk het om eredienste op Vredefort te hou nie, is die preekstoel, banke, Nagmaaltafels en stoele daarvandaan na Viljoenskroon oorgeplaas.
Faurea wentzeliana
Faurea wentzeliana is 'n boom wat deel vorm van Faurea (die boekenhoutbome) genus en is inheems aan Burundi, Demokratiese Republiek die Kongo, Kenia, Malawi, Rwanda, Tanzanië en Uganda.
Polymastia tenax
Polymastia tenax is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Polymastia en tot die familie Polymastiidae. Die wetenskaplike naam van die spesie is die eerste keer geldig gepubliseer in 1986 deur Pulitzer-Finali.
Quentin Tarantino
Quentin Jerome Tarantino (geb. 27 Maart 1963) is ’n Amerikaanse rolprentvervaardiger en akteur. Sy prente word gekenmerk deur nielineêre storielyne, satiriese onderwerpe, ’n estetisering van geweld en verwysings na die popkultuur.
Vroeë lewe
Tarantino is in Knoxville, Tennessee, gebore as die seun van Tony Tarantino, ’n vermaakkunstenaar en akteur, en Connie McHugh. Sy pa was van Italiaanse afkoms en sy ma Engels en Iers. Quentin is genoem na Quint Asper, Burt Reynolds se karakter in die CBS-reeks Gunsmoke.
Sy ouers se huwelik het nie lank geduur nie en Connie Tarantino het verhuis na Knoxville, waar haar ouers gewoon het. In 1966 het sy saam met haar driejarige seun teruggetrek na Los Angeles, waar Tarantino grootgeword het.
In 1973 het Tarantino vir sowat ’n jaar by sy oupa en ouma gaan woon, en daarna het hy na Kalifornië teruggekeer. Op 14 het hy een van sy eerste werke, ’n draaiboek met die naam Captain Peachfuzz and the Anchovy Bandit, geskryf. Hierna het hy in toneelstukke soos Two Plus Two Makes Sex en Romeo and Juliet gespeel.
Op 15 of 16 het hy die skool verlaat en werk as ’n plekaanwyser by ’n pornoteater in Torrance gekry nadat hy gesê het hy is ouer as wat hy was. Hy het daarna toneelklasse geloop, waar hy verskeie mense ontmoet het wat later in sy prente sou verskyn. In die 1980's het Tarantino op verskeie plekke gewerk. Hy was onder meer ’n Elvis-nabootser in "Sophia's Wedding: Part 1", ’n episode van die vierde seisoen van The Golden Girls, en het in ’n videowinkel gewerk.
Loopbaan
duimnael|links|150px|Tarantino in Januarie 2013 in [[Parys.]] Sy loopbaan het in die laat 1980's begin, toe hy My Best Friend's Birthday geskryf en geregisseer het – dit het die basis vir sy sewende prent, True Romance, gevorm. In 1992 het hy sy loopbaan as onafhanklike vervaardiger begin met die uitreiking van Reservoir Dogs. Dit is beskou as ’n klassieke prent en kultustreffer, en is deur die rolprenttydskrif Empire "die grootste onafhanklike rolprent van alle tye" genoem.
Sy gewildheid het gestyg met die uitreiking van sy tweede prent, Pulp Fiction (1994), ’n swartkomedie-misdaadprent wat ’n groot sukses was onder resensente en die publiek. Entertainment Weekly het dit beskryf as die beste rolprent van 1983 tot 2008 en baie resensente en geleerdes het dit een van die mees betekenisvolle werke van die moderne rolprentteater genoem.
Hartbloedvatsiekte
Hartbloedvatsiektes is ’n groep siektes wat die hart en bloedvate aantas. Dit sluit in kroonslagaarsiektes soos angina en hartaanvalle. Ander hartbloedvatsiektes is beroertes, hartversaking, rumatiese hartsiekte, kardiomiopatie, hartritmestoornis, hartklepaandoening, hartontsteking, aorta-aneurismes en trombose.
Quentin Tarantino
Loopbaan
Kill Bill, ’n hoogs gestileerde "wraakfliek" in die tradisie van die Japannese gevegskuns, spaghetti-westerns en Italiaanse rillers, het ses jaar later gevolg en is as twee prente uitgereik: Kill Bill: Volume 1 in 2003 en Kill Bill: Volume 2 in 2004. In 2009 is sy prent Inglourious Basterds uitgereik, en dit het positiewe resensies gehad. Daarna het Django Unchained in 2012 gevolg en die western The Hateful Eight in 2015.
Hartbloedvatsiekte
Die onderliggende oorsake kan verskil na gelang van die siekte. Kroonslagaarsiektes en beroertes behels aterosklerose. Dit kan onder meer veroorsaak word deur hoë bloeddruk, rook, diabetes, ’n gebrek aan oefening, vetsug, hoë cholesterol, slegte eetgewoontes en te veel alkohol. Hoë bloeddruk lei tot 13% van sterftes aan hartbloedvatsiektes, tabak tot 9%, diabetes tot 6%, gebrek aan oefening tot 6% en vetsug tot 5%.
Quentin Tarantino
Loopbaan
Tarantino se rolprente was ewe gewild onder resensente en die publiek. Hy het verskeie pryse ontvang, onder meer twee Oscars, twee Golden Globes, twee Baftas en die Palme d'Or, en is vir ’n Emmy en Grammy benoem. Die tydskrif Time het hom in 2005 as een van die 100 invloedrykste mense in die wêreld aangewys. In Desember 2015 het Tarantino ’n ster op die Hollywood Walk of Fame gekry vir sy bydrae tot die rolprentwese.
Hartbloedvatsiekte
Voorkoming
duimnael|300px|Sterftes aan hartbloedvatsiektes per miljoen mense in 2012 {{legend|#ffff20|318–925}}{{legend|#ffe820|926–1 148}}{{legend|#ffd820|1 149–1 294}}{{legend|#ffc020|1 295–1 449}}{{legend|#ffa020|1 450–1 802}}{{legend|#ff9a20|1 803–2 098}}{{legend|#f08015|2 099–2 624}}{{legend|#e06815|2 625–3 203}}{{legend|#d85010|3 204–5 271}}{{legend|#d02010|5 272–10 233}}
Quentin Tarantino
Persoonlike lewe
Tarantino het gesê: "Ek sê nie ek sal nie trou en kinders hê voor ek 60 is nie, maar ek het tot dusver ’n keuse gedoen om hierdie pad alleen te stap. Dit is my tyd om flieks te maak." In 2015 is berig dat hy in ’n verhouding met die kostuummaker Courtney Hoffman is.
Hartbloedvatsiekte
Voorkoming
Daar word voorspel 90% van hartbloedvatsiektes kan voorkom word. Die voorkoming van aterosklerose behels die voorkoming van die risikofaktore: gesonde eetgewoontes, oefening en die beperkte inname van tabak en alkohol. Ook voordelig is die behandeling van risikofaktore soos hoë bloeddruk en diabetes. Die uitwerking van aspirien op mense wat andersins gesond is, is onduidelik.
Hartbloedvatsiektes is die grootste oorsaak van sterftes wêreldwyd. Dit geld vir alle dele van die wêreld behalwe Afrika. In 2015 het dit gelei tot 17,9 miljoen sterfgevalle (32,1%), op van 12,3 miljoen (25,8%) in 1990. Sterfgevalle op ’n sekere ouderdom weens dié siektes neem toe in ’n groot deel van die ontwikkelende wêreld; sterfgevalle in die ontwikkelde wêreld het sedert die 1970's afgeneem. Kroonslagaarsiektes en beroertes is verantwoordelik vir 80% van sterfgevalle weens hartbloedvatsiektes onder mans en 75% onder vroue. Die meeste siektes raak ouer volwassenes. Die gemiddelde ouderdom van sterfgevalle weens dié siektes in die ontwikkelde wêreld is sowat 80 en in die ontwikkelende wêreld sowat 68.
Quentin Tarantino
Pryse
Oscars
Hartbloedvatsiekte
Patofisiologie
Studies het getoon aterosklerose, die grootste voorloper van hartbloedvatsiektes, begin kleintyd. Volgens een ondersoek begin intimale beskadiging in alle aortas en in meer as die helfte van regterkroonslagare in die ouderdom van sewe tot nege jaar. Dit is baie belangrik in die lig daarvan dat een uit elke drie mense sterf weens komplikasies wat aan aterosklerose toegeskryf kan word. Om dié neiging te stuit, is opvoeding en bewusmaking dat hartbloedvatsiektes die grootste bedreiging vir die mens inhou, nodig. Maatreëls om dié siektes te keer moet dus geneem word.
Ivan Samson
Ivan Samson (28 Augustus 1894 – 1 Mei 1963) was 'n Engelse akteur. Hy was bekend vir sy rolle in die rolprente The Winslow Boy (1948) en The Browning Version (1951), en in die televisiereekse BBC Sunday-Night Theatre (1950) en The Teckman Biography (1953).
Quentin Tarantino
Pryse
Baftas
Golden Globes
Hartbloedvatsiekte
Patofisiologie
Vetsug en diabetes word dikwels met die siektes verbind, asook ’n geskiedenis van chroniese niersiekte en ’n oormaat cholesterol. Lyers aan diabetes se kans om aan hartbloedvatsiektes te sterf is twee tot vier keer dié van ander mense.
Kampioenetrofee
Die Kampioenetrofee (Engels: ICC Champions Trophy) is ’n internasionale krieketkompetisie wat al om die vier jaar gehou word om die EDI-krieketkampioen te bepaal. Dié toernooi is die derde belangrikste en derde bekendste in internasionale krieket net ná die Krieketwêreldbeker in EDIs en die T20I-wêreldbeker in T20Is en word deur die Internasionale Krieketraad georganiseer.
Quentin Tarantino
Pryse
Film Independent Spirit Awards Sitges-rolprentfees
Kampioenetrofee
Tot op hede is agt toernooie beslis met Australië en Indië wat dié toernooi twee keer gewen het. Die eerste Kampioenetrofee 1998 in Bangladesj is deur Suid-Afrika gewen, nadat hulle Wes-Indië in die eindstryd op die Bangabandhu Nasionale Stadion in Dhaka verslaan het. Die Kampioenetrofee 2000 in Kenia is deur Nieu-Seeland gewen wat Indië in die eindstryd op die Gymkhana Klubveld in Nairobi geklop het. Tydens die Kampioenetrofee 2002 in Sri Lanka het die gasheer die titel met Indië gedeel, nadat die eindstryd twee keer uitgereën het. Tydens die Kampioenetrofee 2004 in Engeland het Wes-Indië met die trofee weggestap nadat hulle die gasheer in die eindstryd verslaan het.
Quentin Tarantino
Pryse
Saturn-pryse
Cannes-filmfees
Kampioenetrofee
Die Kampioenetrofee 2006 in Indië is deur Australië gewen, nadat hulle die verdedigende kampioen Wes-Indië verslaan het. Die Kampioenetrofee 2009 in Suid-Afrika is deur die verdedigende kampioen Australië gewen, nadat hulle Nieu-Seeland verslaan en sodoende die eerste span geword het om hul titel suksesvol te verdedig. Die Kampioenetrofee 2013 in Engeland en Wallis is deur Indië gewen, nadat hulle die gasheer verslaan en sodoende die tweede span geword het om dié toernooi twee keer te wen. Pakistan is die huidige T20I-kampioen, nadat hulle in die Kampioenetrofee 2017 se eindstryd hul aartsvyand Indië verslaan en hul eerste Kampioenetrofeetitel ingepalm het.
Aloe × imerinensis
Aloe × imerinensis is 'n aalwyn en hibried wat endemies aan Madagaskar is. Die hibried is 'n kruising tussen Aloe capitata en Aloe macroclada.
Brand in die Mont Blanc-tonnel
Die brand in die Mont Blanc-tonnel tussen Frankryk en Italië het op 24 Maart 1999 plaasgevind en 39 mense is dood.
Gebeure
Op 24 Maart 1999 het 'n Belgiese Volvo-vragmotor met 'n verkoelde sleepwa met 9 ton margarien en 11 ton meel die Mont Blanc-tonnel aan die Franse kant ingery. Net oomblikke later in die tonnel het die vragmotor tekens van rook begin toon. Die vragmotor het in die middel van die tonnel stilgehou en byna dadelik aan die brand geslaan. 25 voertuie wat die vragmotor in die tonnel gevolg het, met 'n totaal van 38 insittendes, is in die brand vasgevang en kon nie ontsnap nie. In verskeie reddingsoperasies van die Franse en Italiaanse brandweerdienste het 'n brandweerman ook gesterf. Aan die Italiaanse kant kon die voertuie steeds op hul eie ontsnap of die insittendes kon gered word, insluitend die Belgiese bestuurder van die noodlottige vragmotor.
Oorsake
Die brand in die vragmotor is heel waarskynlik gestig deur 'n weggooi-sigaret. Die sigaret het op die lugfilter beland, wat aan die brand geslaan het. Brandende dele van die lugfilter het in die enjin ingekom, wat veroorsaak het dat dit ook aan die brand geslaan het; dit verklaar die stygende rook van die vragmotor wat deur ander voertuie in die tonnel gesien is. Toe die bestuurder die rook sien, het hy in die middel van die tonnel stilgehou om die brand te blus. Deur die vragmotor te stop, het egter net meer lug die brand aangestook, wat dit onbeheerbaar gemaak het. Die brand het die isolasie van die sleepwa (poliuretaan) aangesteek en die enorme hitte wat vrygestel is, het die margarien gesmelt.
As gevolg van die olies in die margarien het dit ook 'n brand op sigself geskep. Die kombinasie van poliuretaan en die margarien was dus hoogs vlambaar: hierdie kombinasie is bereken om die verbysterende ekwivalent te hê van 'n tenkwavragmotor wat 30 000 liter petrol bevat. Nog meer skokkend was dat margarien in 'n koelvragmotor nie as gevaarlik geklassifiseer is nie. Die brand het ook die res van die vasgekeerde voertuie aangesteek, insluitend 'n aantal vragmotors met soortgelyke brandende inhoud. Die totale hoeveelheid brandende inhoud blyk gelyk te wees aan sewe vol petroltenkwaens. Die brand het nie minder nie as 53 uur geduur en temperature van 1200°C bereik. Die skade was so groot dat die tonnel eers weer op 9 Maart 2002 heropen het.
Die vasgekeerde insittendes is egter dood lank voordat die brand hulle bereik het. Die brand het baie giftige rook voortgebring (benewens koolstofmonoksied, het die rook ook sianied bevat). Vir meer as 'n halfuur was die Franse kant van die tonnel heeltemal met rook gevul, terwyl dit aan die Italiaanse kant stadiger gebeur het. Dit was deels as gevolg van buitengewone weerstoestande: die brand het gebeur op 'n dag toe 'n wind van Italië deur die tonnel na Frankryk gewaai het, 'n verskynsel wat gemiddeld net 20 dae per jaar voorkom. Maar veral die ventilasiestelsel, en die menslike foute wat hieruit voortgespruit het, het ’n groot rol gespeel.
In die ontsnapping van voertuie aan die Italiaanse kant het 'n tonneloperateur meer lug na hulle geblaas om hul ontsnapping te vergemaklik. Dit het die rook egter teen 'n groter spoed na die Franse kant toe gedryf. Gevolglik is die voertuie agter die brandende vragmotor vinnig in rook verswelg. Weens die verdwyning van die suurstof het die enjins van die voertuie nie meer gewerk nie, wat ontsnapping op hierdie manier onmoontlik gemaak het. Mense wat hul voertuie verlaat en skuiling in die rookvrye gebiede gesoek het, het ook nie 'n kans gestaan nie: die rook het sig aansienlik verminder en die giftige chemikalieë in die rook het mense binne enkele minute doodgemaak.
Joan McCracken
Joan McCracken (31 Desember 1917 – 1 November 1961) was 'n Amerikaanse aktrise. Sy was bekend vir haar rolle in die rolprente Hollywood Canteen (1944) en Good News (1947), en in die televisiereekse Actor's Studio (1948) en Claudia: The Story of a Marriage (1952).
Ricardo Antonio Chavira
Ricardo Antonio Chavira (gebore 1 September 1971) is 'n Amerikaanse akteur. Hy is bekend vir sy rolle in die rolprent Piranha 3D (2010) en in die televisiereekse Desperate Housewives (2004) en Burn Notice (2007).
Etta McDaniel
Etta McDaniel (1 Desember 1890 – 13 Januarie 1946) was 'n Amerikaanse aktrise. Sy was bekend vir haar rolle in die rolprente The Prisoner of Shark Island (1936), The Pittsburgh Kid (1941), The Great Man's Lady (1942), en What a Man! (1944).
San Francisco-aardbewing van 1906
Die Groot San Francisco Aardbewing en Vuur van 1906 was 'n kragtige aardbewing wat hoofsaaklik die stad San Francisco (Verenigde State) op die oggend van 18 April 1906 getref het. Die aardbewing het 'n magnitude van 7,9 grade gehad en sy episentrum was, volgens kenners van die Verenigde State se Geologiese Opname, aan die kus van Daly City en suidwes van San Francisco.
Die vernaamste skuddings het om 05:12 die oggend langs die San Andreas-breuk begin. Dit is gevoel oor die Stille Oseaan-kus van Oregon tot Los Angeles en so ver binneland as Nevada. Daarna was daar 'n brand wat saam met die aardbewing as die grootste ramp in die geskiedenis van die Verenigde State beskou word.
Aanvanklik is 'n syfer van 478 sterftes gegee, maar vandag is dit bekend dat die ramp meer katastrofies was, en dat die owerhede dit destyds onderskat het, veral in gebiede met Chinese inwoners. Geskatte syfers dui op ten minste 10,000 sterftes, waarvan die meeste in die stad San Francisco was, maar daar was 189 sterftes in ander gebiede van die San Francisco Baai Area. Van die plekke wat ook swaar deur die aardbewing geraak is, was Santa Rosa, San Jose, en in die Redwood City -omgewing en Stanford Universiteit.
Daar word beraam dat tussen 225 000 en 300 000 mense hul huise verloor het uit 'n totaal van 400 000 inwoners. Die helfte het aan die ander kant van Oaklandbaai geskuil. Koerante het destyds berig hoe Golden Gate Park, die Panhandle-woonbuurt en die strande tussen Ingleside en North Beach in tydelike tente bedek is. Daar was meer sterftes en skade as gevolg van die groot brand wat daarna uitgebreek het, as van die aardbewing self, baie soos die Groot Kanto-aardbewing wat Tokio en Jokohama, Japan op 1 September 1923 vernietig het.
Ná die aardbewing het 'n ingenieur genaamd Herman Schüssler die San Andreas-breuk verken, wat deur die bergreeks na die kus sny. In 1908 het hy voor 'n Amerikaanse distrikshof in San Francisco getuig oor wat hy gesien het:
Ná die aardbewing en brande was meer as vyfhonderd San Francisco-stadsblokke in puin. Meer as die helfte van die stad se bevolking is dakloos gelaat. Mense het in tente en ander skuilings gewoon en in die buitelug gekook. Tog, ten spyte van die verwoesting, het dit nie lank geneem vir mense om die puin te begin opruim nie.
"San Francisco begin weer uit sy as opstaan," het Samuel Fortier, professor in Berkeley, ' n week ná die aardbewing en brande geskryf. “Daar is geen gebrek aan vertroue nie,” het hy bygevoeg. “Die moreel van die mense is eenvoudig merkwaardig. Die duisende mense wat byna alles wat hulle besit verloor het, is wonderlik gelukkig, en spyt word selde gehoor."
Eenheidlaaitoestel
Die IATA publiseer ULD-regulasies en reken dat daar 900 000 houers in diens is, ter waarde van meer as VS$1 miljard, dus gemiddeld $1100 elk.
Tipes
ULD's kom in twee vorme voor: palette en houers. ULD-palette is robuuste velle van aluminium met vellings wat ontwerp is om op vragnetnoppe te sluit. ULD-houers is geslote houers wat dikwels van aluminium of 'n kombinasie van aluminium (raam) en Lexan (mure) gemaak word, maar daar is voorbeelde van houers gemaak van veselglas met 'n isolerende skuimkern. Afhangende van die aard van die goedere wat vervoer moet word, kan ULD's ingeboude verkoelingseenhede hê.
Vliegtuigvragte kan uit houers, palette of 'n mengsel van ULD-tipes bestaan, afhangende van vereistes. In sommige vliegtuie moet die twee tipes gemeng word aangesien sommige kompartemente slegs spesifieke ULD's neem.
Houerkapasiteit van 'n vliegtuig word in posisies gemeet. Elke halfwydte houer (LD1/LD2/LD3) in die vliegtuig waarvoor dit ontwerp is, beslaan een posisie. Tipies bestaan elke ry in 'n vragkompartement uit twee posisies. Daarom sal 'n volwydte houer (LD6/LD8/LD11) twee posisies inneem. 'n LD6 of 'n LD11 kan die ruimte van twee LD3'e beset. 'n LD8 neem die spasie van twee LD2's in beslag.
Hoofdek-ULD's
Op die hoofdek van vragvliegtuie is 2007 tot 2438 mm hoë ULD's met voetspore soortgelyk aan dié van 2235 mm of 2438 mm. Wat die werklike afmetings van geprofileerde boonste dek-ULD's is, is moeilik om vas te stel, omdat die meeste vervaardigers slegs profielwydte, lengte- en hoogtedata verskaf.
Daar is verskeie algemene tipes hoofdek-ULD's wat gekontoer is (geboë om in die vliegtuig in te pas) om soveel vragvolume as moontlik te verskaf. Aanvanklik was 'n ULD-kontoer bloot 'n driehoek wat verwyder is van een of twee hoeke van die profiel van die ULD, soos die algemene LD3 en LD6. Hoofdek-ULD's gebruik kurwes vir die kontoervorm om die vragvolume te maksimeer. Boonste dek-ULD's is net soos onderste dek-ULD's wat óf die volle breedte van die vlak is met twee hoeke van die profiel verwyder (onderste dek LD6 laer), óf daardie houer is in die helfte gesny, langs die middellyn van die vliegtuig, (onderste dek LD3 en boonste dek AAX).
Meeste lugvragmaatskappye gebruik hoofdek-ULD's wat albei kenmerke het en dubbelprofiel genoem word, sodat hulle op kleiner vliegtuie soos die Boeing 727 in die breedte gestoor word en twee hoeke het, en op die groter Boeing 767 kan hulle 90 grade gedraai word en parallel gestapel word soos LD3's, sodat slegs een hoek gekontoer is wanneer dit soos 'n LD3 gebruik word. Dit vergemaklik die vervoer van vraghouers aansienlik teen 'n geringe verlies in vragvolume.
Oshkosh Corporation
Oshkosh Corporation, voorheen Oshkosh Truck, is 'n Amerikaanse industriële maatskappy wat spesialiteitsvragmotors, militêre voertuie, vragmotorbakwerke, lughawebrandapparaat en toegangstoerusting ontwerp en bou. Die korporasie besit ook Pierce Manufacturing, 'n brandapparaatvervaardiger in Appleton, Wisconsin, en JLG Industries, 'n toonaangewende vervaardiger van hysertoerusting, insluitend lughysers, armhysbakke, skêrhysbakke, telehanteerders en laevlaktoeganghysers.
Die maatskappy, gesetel in Oshkosh, Wisconsin, het ongeveer 15 000 mense regoor die wêreld in diens by 130 fasiliteite in 24 lande. Dit is georganiseer in vier primêre besigheidsgroepe: toegangstoerusting, verdediging, brandweer en noodgevalle, en kommersieel.
Steve Tshwete, Lady Grey
Steve Tshwete is 'n swart township aangrensend aan Kwezinaledi in Lady Grey. Dit is geleë in die Senqu Plaaslike Munisipaliteit van die Joe Gqabi-distrik in die Oos-Kaap.
Toile
Toile is 'n tekstielstof, na aanleiding van die Franse woord wat "linnedoek" of "skilderdoek" beteken. Die woord "toile" kan na die volgende verwys: die tekstielstof self, 'n proefkledingstuk wat van materiaal aanmekaar gestik is, of 'n soort herhalende oppervlakversiering (tradisioneel) wat op materiaal gedruk is. In die Engelse taal het die term rondom die 12de eeu tot stand gekom.
Etimologie
Middel-Engelse toile, van Franse toile ('doek'), van Oud-Franse teile, uit Latynse tela ('web'), van Proto-Indo-Europese * (s) teg ('om te bedek') (sien 'n lys van Proto-Indo-Europese wortels in Wiktionary).
Toetskledingstuk
In Australiese en Britse terminologie is 'n 'toile' 'n weergawe van 'n kledingstuk wat deur 'n mode-ontwerper of kleremaker gemaak is om 'n patroon te toets. Dit word meestal van goedkoop materiaal gemaak, omdat verskeie toiles dikwels tydens die proses om 'n ontwerp te vervolmaak gemaak word. Daar word soms in die Verenigde State na toiles as 'muslins' (moeseliene) verwys, omdat goedkoop, ongebleikte katoenstof, van verskillende gewigte, gebruik word om die toetskledingstukke te maak.
Toile de Jouy
Toiles is oorspronklik in die middel van die 18de eeu in Ierland geproduseer en het vinnig in Brittanje en Frankryk gewild geword. Die term "Toile de Jouy" het in die laat 18de eeu in Frankryk ontstaan. In die Franse taal beteken die frase letterlik "lap uit Jouy-en-Josas ", 'n dorp in die suid-westelike voorstede van Parys.
Alhoewel dit sedertdien sonder ophou geproduseer is, het dit in die jaar 2000 'n groot toename in gewildheid getoon. Terwyl dit vantevore hoofsaaklike in binneversiering gebruik is, het ontwerpers ook begin om met toile-geïnspireerde kledingstukke te eksperimenteer. Hemde met toile-patrone is egter wel sedert die 1970s algemeen gedra.
Toiles was baie gewild gedurende die Koloniale era in die Verenigde State en word dikwels met bewaringsdorpe en historiese gebiede soos die koloniale Williamsburg, geassosieer. Toe Williamsburg in die dertigerjare 'n herlewing gesien het, het toiles ook opnuut gewild geword. Dit het ook tydens die viering van die Verenigde State se tweehonderdjarige bestaan in 1970, gebeur. Sedertdien het baie ander maatskappye, byvoorbeeld Timorous Beasties, begin om toile in hul ontwerpe te gebruik.
George Sanders
George Sanders (3 Julie 1906 – 25 April 1972) was 'n Engelse akteur en skrywer. Hy was bekend vir sy rolle in die rolprente Rebecca (1940), The Picture of Dorian Gray (1945), All About Eve (1950), en The Jungle Book (1967).
Gemini 1
Gemini 1 was die eerste sending van NASA se Gemini-program. Dit was 'n onbemande toetssending van die Gemini ruimtetuig met die doelwit om die strukturele integriteit van die nuutontwerpte ruimtetuig en die verbeterde Titan II vuurpyl te toets. Dit was ook die eerste keer dat die nuwe opsporing- en kommunikasiestelsels vir die Gemini-program getoets is. Dit is ook gebruik om die grondbeheerpersoneel op te lei vir die bemande Gemini-sendings.
Gemini 1 se lansering was aanvanklik geskeduleer vir Desember 1963 maar probleme tydens die ontwikkeling van die ruimtetuig en die vuurpyl het die lansering met vier maande vertraag. Gemini 1 is gelanseer vanaf lanseringsplatform 19 by Kaap Kennedy op 8 April 1964. Die ruimtetuig was bo-op die stadium twee vuurpyl geïnstalleer. Die sending was beplan vir drie omwentelings van die aarde terwyl datatoetswerk gedoen is. Die ruimtetuig het egter in die ruimte gebly vir 64 omwentelings totdat atmosferiese weerstand dit na die aarde laat terugval het. Die ontwerpfilosofie was dat die ruimtetuig nie herwin kan word nie en gate is in sy hitteskild geboor om te verseker dat dit sal uitbrand in die atmosfeer wanneer dit terugval na die aarde.
Romulea namaquensis
Romulea namaquensis is 'n meerjarige blomplant en geofiet wat tot die genus Romulea behoort en is deel van die Sukkulente Karoo. Die plant is endemies aan die Noord-Kaap en kom van Steinkopf tot Kamiesberg voor. Die spesie het 'n voorkomsgebied van 620 km2 en daar is nege sub populasies. Vyf van die sub populasies word deur gewasverbouing bedreig.
Polymastia thielei
Polymastia thielei is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Paula Denk
Paula Denk (18 Januarie 1908 – 9 Januarie 1978) was 'n Duitse aktrise.
Polymastia thielei
Die spons behoort tot die genus Polymastia en tot die familie Polymastiidae. Die wetenskaplike naam van die spesie is die eerste keer geldig gepubliseer in 1964 deur Koltun.
Plaag van Justinianus
Die plaag van Justinianus (541–542 n.C., met herhalings tot 750) was 'n pandemie wat die Bisantynse (Oos-Romeinse) Ryk en veral die hoofstad, Konstantinopel, sowel as die Sasaniese Ryk en hawestede rondom die hele Middellandse See getref het. Handelskepe het die plaag versprei as gevolg van die rotte op die skepe, wat vlooie wat met die plaag besmet was, gedra het. Sommige geskiedkundiges is van mening dat die plaag van Justinianus een van die dodelikste pandemies in die geskiedenis was, wat gelei het tot die dood van ongeveer 25-50 miljoen mense gedurende twee eeue wat dit by herhaling voorgekom het. Tydens die eerste uitbraak was die dodetal gelykstaande aan 13–26% van die destydse wêreldbevolking. Die sosiale en kulturele impak van die plaag word met dié van die Swart Dood wat Eurasië in die veertiende eeu verwoes het, vergelyk. Volgens navorsing wat in 2019 gepubliseer is, word daar egter aangevoer dat die dodetal en die sosiale gevolge van die plaag oordryf word.
Sam Sarpong
Sam Sarpong (1975 – 26 Oktober 2015) was 'n Engelse akteur, vervaardiger, en skrywer. Hy was bekend vir sy rolle in die rolprente Johnny Was (2006), Scary Movie 5 (2013), en No Weapon Formed Against Us (2015).
Plaag van Justinianus
In 2013 het navorsers vroeëre bespiegelinge dat die plaag van Justinianus deur Yersinia pestis, dieselfde bakterie wat verantwoordelik was vir die Swart Dood (1347-1351), bevestig. Die Swart Dood het vir 'n baie korter tydperk geduur, maar het steeds 'n geskatte een-derde tot die helfte van Europeërs doodgemaak. Antieke en moderne Yersinia pestis-stamme, wat nou verwant is aan die voorloper van die Justinianse plaagstam, is in Tian Shan, 'n stelsel van bergreekse aan die grense van Kirgisië, Kazakstan en China gevind, wat daarop dui dat die Justinianse plaag moontlik in, of naby daardie streek ontstaan het.
Chloriet
Chloriet kan verwys na
Plaag van Justinianus
Genetika van die Justiniaanse plaagstam
Genetiese studies van moderne en antieke Yersinia pestis DNS dui daarop dat die oorsprong van die Justiniaanse plaag in Sentraal-Asië was. Die mees basale vlak van bestaande stamme van die Yersinia pestis-spesie as 'n geheel kom in Qinghai, China voor. Nadat monsters van DNS van Yersinia pestis van geraamtes van die Justiniaanse plaagslagoffers van Duitsland geïsoleer is, is daar bevind dat moderne stamme wat tans in die Tian Shan- bergreeksstelsel voorkom, die mees basale ooreenkoms met die Justiniaanse plaagstam toon. Daar is ook gevind dat 'n skelet wat in Tian Shan gevind is, wat uit ongeveer 180 n.C. dateer, en wat as 'n "vroeë Hun" geïdentifiseer is, DNS bevat het van Yersinia pestis wat nou verwant is aan die stamvoorouer van die Tian Shan-stam van die Duitse monsters. Dit suggereer dat die migrasie van nomadiese volke soos die Xiongnu en die latere Hunne, wat oor die Eurasiese steppe beweeg het, 'n rol gespeel het om die plaag van 'n oorsprong in Sentraal-Asië na Wes-Eurasië te versprei.
Historiese perspektief
Die plaag van Justinianus word oor die algemeen as die eerste histories-gedokumenteerde epidemie wat deur Yersinia pestis veroorsaak is, beskou. Hierdie gevolgtrekking is op historiese beskrywings van die kliniese manifestasies van die siekte gebaseer, sowel as Y. pestis-DNS by menslike oorskot wat in ou grafterreine wat uit die betrokke tydperk dateer, gevind is.
Volgens hedendaagse bronne word daar vermoed dat die uitbraak Konstantinopel bereik het deur besmette rotte, wat na die stad op graanskepe wat uit Egipte aangekom het, vervoer is. Om sy burgers te voed, het die stad en die omliggende gemeenskappe groot hoeveelhede graan, meestal uit Egipte, ingevoer. Egipte se rotte- en vlooibevolking het in die land se graanstore gefloreer.
Die Bisantynse historikus Procopius het die eerste keer in 541, vanuit die hawe Pelusium, naby Suez in Egipte, oor die epidemie verslag gedoen. Nog twee persone het eerstehandse verslae van die verwoesting van die plaag gelewer, naamlik die Siriese kerkhistorikus Johannes van Efese en Evagrius Scholasticus, wat destyds 'n kind in Antiochië was en later 'n kerkhistorikus geword het. Evagrius is deur die siekte aangetas, maar het dit oorleef. Tydens sy leeftyd het die siekte vier keer teruggekeer, waartydens hy sy vrou, 'n dogter en haar kind, ander kinders, die meeste van die bediendes en mense van sy landgoed, aan die dood afgestaan het.
Procopius het, in 'n weergawe wat baie met dié van Thukydides ooreenstem, aangeteken dat die plaag op die piek daarvan daagliks 10,000 mense in Konstantinopel doodgemaak het. Die akkuraatheid van die syfers word egter bevraagteken en die ware hoeveelheid sterftes sal waarskynlik nooit bekend wees nie. Volgens Procopius was daar nie ruimte in die stad om die dooies te begrawe nie, en daarom is die lyke in die ooptes opgestapel. Begrafnisrites is dikwels sonder toesig gelaat, en die hele stad het na die dooies geruik. In sy Geheime geskiedenis beskryf hy die verwoesting op die platteland en rapporteer hy die meedoënlose reaksie van die hardvogtige Justinianus: "Toe die pes deur die hele bekende wêreld en veral in die Romeinse Ryk versprei het, en die grootste gedeelte van die boeregemeenskap uitgewis het, en noodwendig 'n spoor van verwoesting agtergelaat het, het Justinianus geen genade teenoor die geruïneerde eienaars getoon nie. Selfs toe het hy hom nie daarvan weerhou om die jaarlikse belasting te eis nie - nie net die bedrag waarvoor elke individu aangeslaan is nie, maar ook die bedrag waarvoor die boere se oorlede bure aanspreeklik was." As gevolg van die plaag op die platteland, kon boere nie gewasse verbou nie, en die prys van graan in Konstantinopel het gestyg. Justinianus het groot bedrae geld aan oorloë teen die Vandale in die streek van Carthago en die Oos-Gote se koninkryk in Italië bestee. Hy het 'n aansienlike hoeveelheid geld aan die bou van groot kerke, soos Hagia Sophia, spandeer. Terwyl die Ryk die projekte probeer finansier het, het die plaag daartoe gelei dat belastinginkomste gedaal het as gevolg van die geweldige aantal sterftes en die ontwrigting van landbou en handel. Justinianus het vinnig nuwe wetgewing deurgevoer om die oorvloed van erfeniseise wat ontstaan het as gevolg van slagoffers wat intestaat gesterf het, meer effektief te hanteer.
Die langdurige gevolge van die plaag op die Europese en Christelike geskiedenis was enorm. Namate die siekte na hawestede rondom die Middellandse See versprei het, het die sukkelende Gote weer sterker geword. Die plaag het die Bisantynse Ryk op 'n kritieke tydstip verswak, toe Justinianus se leërs bykans die hele Italië en die westelike kus van die Middellandse See herower het. Die gepaardgaande verowering sou die kern van die Wes-Romeinse Ryk met die Oos-Romeinse Ryk herenig het. Alhoewel die oorwinning wel in 554 plaasgevind het, het die hereniging nie lank gehou nie. In 568 het die Lombarde Noord-Italië binnegeval, die klein Bisantynse leër wat agtergelaat is, verslaan en die Koninkryk van die Lombards gestig. Die plaag het moontlik ook 'n paar geslagte later tot die sukses van die Arabiere in die Bisantyns-Arabiese oorloë bygedra.
Die invloed van die plaag van Justinianus op die geskiedenis van Brittanje was beduidend. Sommige geleerdes is van mening dat die plaag die Anglo-Saksiese nedersetting van Brittanje bevorder het, omdat die nasleep daarvan met die hernieude Saksiese offensiewe in die 550's saamgeval het. Blykbaar het Maelgwn, die koning van Gwynedd in Wallis, omstreeks 547 aan die 'geel plaag van Rhos' gesterf, en van 548 tot 549 het die plaag ook in Ierland verwoesting gesaai. Aangesien daar nie 6de eeuse Engelse dokumente bestaan nie, is daar ook nie Saksiese inligting oor die tydperk nie. Die Romeinse Britte is moontlik disproporsioneel geaffekteer as gevolg van handelskontakte met Gallië en ander faktore, soos Britse nedersettingspatrone wat meer verspreid was as dié van die Engelse. Dit kon die oordrag van die plaag deur die rotte vererger het. Dit is moontlik dat die differensiële gevolge van die plaag oordryf word. Britse bronne was destyds meer geneig as Saksiese bronne om oor natuurlike rampe te berig. Daarbenewens dui "die bewyse van die handel van artefakte tussen die Sakse en die Engelse" op beduidende interaksie tussen hulle, terwyl selfs "net minimale interaksie sekerlik 'n groot risiko vir die oordrag van die plaag sou inhou". Wetenskaplikes (soos Lester K. Little et alii in hul Plague and the End of Antiquity: The Pandemic of 541 - 750 ) wys egter daarop dat die plaag waarskynklik groter skade aan die sub-Romeinse Britte as die Anglo-Saksers gerig het. Hulle is van mening dat die skielike verdwyning van die belangrike Romeinse stad Calleva, teen ongeveer 560, waarskynlik aan die plaag van Justinianus te wyte was. Dit het later tot 'n tipe vloek op die stad, wat deur die Anglo-Saksers "verdoem" is, gelei.
Virulensie en sterftesyfer
Die aantal sterftes is onseker. Sommige moderne geleerdes is van mening dat die plaag, tydens die piek van die epidemie, tot 5,000 mense per dag in Konstantinopel laat sterf het. Volgens een siening het die aanvanklike plaag uiteindelik 40% van die inwoners van die stad laat sterf, en die dood van tot 'n kwart van die menslike bevolking in die Oostelike Middellandse See veroorsaak. Gedurende die 6de, 7de en 8ste eeue het die plaag weer met gereelde tussenposes toegeslaan, maar die siekte het meer gelokaliseerd en minder dodelik geword. Volgens 'n onlangse revisionistiese siening was die sterftesyfer van die Justiniaanse plaag baie laer as wat voorheen geglo is.
Na die laaste herhaling in 750 het pandemies op die skaal van die plaag van Justinianus nie weer in Europa plaasgevind nie. In die 14de eeu het die Swart Dood egter opnuut 'n grootskaalse pandemie tot gevolg gehad.
Romulea pratensis
Romulea pratensis is 'n meerjarige blomplant en geofiet wat tot die genus Romulea behoort. Die plant is endemies aan die Oos en die Wes-Kaap.
Hattie McDaniel
Hattie McDaniel (10 Junie 1895 – 26 Oktober 1952) was 'n Amerikaanse aktrise. Sy was bekend vir haar rolle in die rolprente Judge Priest (1934), Show Boat (1936), Gone with the Wind (1939), en The Great Lie (1941). Vir haar rol as Mammy in Gone with the Wind (1939) het sy die Oscar vir beste ondersteunende aktrise gewen en die eerste Afro-Amerikaner geword om 'n Oscar te wen.
Nadim Sawalha
Nadim Sawalha (gebore 9 September 1935) is 'n Engelse akteur. Hy is bekend vir sy rolle in die rolprente The Spy Who Loved Me (1977), The Living Daylights (1987), The Avengers (1998), en Captain Abu Raed (2008).
Romulea multisulcata
Romulea multisulcata is 'n meerjarige blomplant en geofiet wat tot die genus Romulea behoort en is deel van die renosterveld en fynbos. Die plant is endemies aan die Noord- en die Wes-Kaap en kom in die Gifberg, Bokkeveldberge en Namakwaland voor. Die spesie het 'n voorkomsgebied van 7 550 km2 en word bedreig deur gewasverbouing, oorbeweiding en vertrapping deur vee.
Marie McDonald
Marie McDonald (6 Julie 1923 – 21 Oktober 1965) was 'n Amerikaanse aktrise. Sy was bekend vir haar rolle in die rolprente Pardon My Sarong (1942), A Scream in the Dark (1943), Living in a Big Way (1947), en The Geisha Boy (1958).
Ruth McDevitt
Ruth McDevitt (13 September 1895 – 27 Mei 1976) was 'n Amerikaanse aktrise. Sy was bekend vir haar rolle in die rolprente The Parent Trap (1961), The Birds (1963), en Dear Heart (1964), en in die televisiereeks Kolchak: The Night Stalker (1974).
Romulea pearsonii
Romulea pearsonii is 'n meerjarige blomplant en geofiet wat tot die genus Romulea behoort en is deel van die renosterveld. Die plant is endemies aan die Noord-Kaap en kom voor in Namakwaland en Kamiesberg. Die spesie het 'n voorkomsgebied van 420 km2 en daar is vyf sub populasies. Die plant word bedreig deur gewasverbouing.
Legends of the Fall (rolprent)
Legends of the Fall is 'n Amerikaanse epiese Western film uit 1994 geregisseer deur Edward Zwick, met Brad Pitt, Anthony Hopkins, Aidan Quinn, Julia Ormond en Henry Thomas in die hoofrolle. Gebaseer op die 1979 novelle met dieselfde titel deur Jim Harrison, handel die film oor drie broers en hul pa wat in die wildernis en vlaktes van Montana in die vroeë 20ste eeu woon en hoe hul lewens deur die natuur, geskiedenis, oorlog en liefde beïnvloed word. Die film se tydsraamwerk strek vanaf die vroeë 1900's, die Eerste Wêreldoorlog, deur die drankverbodera, wat eindig met 'n kort toneel wat in 1963 afspeel. Die film is genomineer vir drie Oscar-toekennings en wen met beste kinematografie (John Toll). Beide die film en boek bevat af en toe Korniese taalterme, die Ludlows is 'n Korniese immigrantefamilie.
Storie
Kolonel William Ludlow, siek van verraad wat die regering van die Verenigde State teen inheemse Amerikaners gepleeg het, verlaat die weermag en verhuis na 'n afgeleë deel van Montana. Saam met One Stab, 'n Indiaanse vriend, bou hy 'n plaas en maak sy gesin groot. Saam met hulle is die gehuurde en voormalige voëlvryverklaarde Decker, Decker se Indiaanse vrou Pet, en dogter Isabel Two. William het drie seuns: Alfred, die oudste, is verantwoordelik en versigtig; Tristan is wild en goed vertroud met inheemse Amerikaanse tradisies; Samuel, die jongste, is geleerd maar naïef en word deur sy broers opgepas.
William se vrou Isabel pas nie by die strawwe Montana-winters aan nie en trek na die Ooskus; Tristan belowe om nooit van haar te praat nie. Op 12-jarige ouderdom raak Tristan aan 'n slapende grysbeer. Die beer word wakker en beseer hom, maar Tristan kap 'n klou van die beer af.
Jare later keer Samuel terug van Harvard Universiteit saam met sy verloofde, Susannah. Susannah vind Tristan boeiend, maar is lief vir Samuel. Voordat hulle kan trou, kondig Samuel sy voorneme aan om by die Kanadese ekspedisiemag aan te sluit wat Brittanje help in die stryd teen Duitsland. Tot hul pa se misnoeë sluit Alfred ook aan. Hoewel Tristan nie wil aansluit nie, doen hy dit nadat hy vir Susannah belowe het om Samuel te beskerm.
Polymastia toporoki
Polymastia toporoki is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Legends of the Fall (rolprent)
Storie
Tydens die Eerste Wêreldoorlog bevind die broers hulle in die 10de Bataljon. Alfred, aangestel as 'n offisier, lei 'n aanval in niemandsland. Die aanval lei tot swaar ongevalle en Alfred word gewond. Terwyl hy Alfred in die veldhospitaal besoek, kom Tristan agter dat Samuel homself vrywillig vir 'n gevaarlike verkenningsending aangebied het. Tristan jaag weg om sy broer te beskerm, maar kom te laat daar aan. ’n Gebroke Tristan hou Samuel vas totdat hy sterf, sny dan sy broer se hart uit en stuur dit huis toe om by die plaas begrawe te word. Tristan maak eiehandig 'n aanval op 'n Duitse linie en keer terug na die kamp met die kopvel van Duitse soldate wat om sy nek hang, wat sy medesoldate met afgryse vervul. Hy word ontslaan maar gaan nie terug huis toe nie. Alfred keer terug na Montana en vra vir Susannah se hand, maar sy weier.